**A Magyar Ügyvédi Kamara elnökének
9/2020. (VII. 7.)
MÜK elnöki határozata[[1]](#footnote-1)**

**az azonosítás során használható egyes elektronikus hírközlő eszközök auditációjáról szóló 1/2019. (VII. 31.) MÜK elnöki határozat módosításáról**

A pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvényben és az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedések végrehajtásáról szóló 2017. évi LII. törvényben meghatározott kötelezettségek teljesítéséről szóló 10/2019. (VI. 24.) MÜK szabályzat 5.6. pontja szerinti hatáskörömben eljárva a következő határozatot hozom:

**1.** Az azonosítás során használható egyes elektronikus hírközlő eszközök auditációjáról szóló 1/2019. (VII. 31.) MÜK elnöki határozat 1. pontja a következő h) alponttal egészül ki:

*[A pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvényben és az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedések végrehajtásáról szóló 2017. évi LII. törvényben meghatározott kötelezettségek teljesítéséről szóló 10/2019. (VI. 24.) MÜK szabályzat 5.6. pontja szerinti hatáskörömben eljárva a következő elektronikus hírközlő eszközöket auditálom:]*

„h) az ACPM IT Tanácsadó Kft. <https://dataroom.acpmit.com/index.php/login> weboldalon elérhető ACPM SecureOffice 1.0.1. vagy magasabb verziószámú szolgáltatása.”

**2.** Hatályát veszti az azonosítás során használható egyes elektronikus hírközlő eszközök auditációjáról szóló 1/2019. (VII. 31.) MÜK elnöki határozat 1. pont e) alpontjában a „Hangouts” szövegrész.

**3.** Ez a határozat a közzétételét követő naptól alkalmazandó.

**4.** Elrendelem e határozat közzétételét a Magyar Ügyvédi Kamara honlapján.

1. E határozat közzétételére 2020. augusztus 12. napján került sor. [↑](#footnote-ref-1)